recursal/SuperWikiNEXT-32B huggingface dataset:
| **Virtuele Instituut vir Afrikaans** |
| --- |
| Tipe webblad | Taalhulp |
| Taal(e) | Afrikaans |
| Registrasie | Om toegang en wisselwerking |
| Opgerig | 2014–2015 |
| Huidige status | Aktief |
| URL | viva-afrikaans.org |

Die **Virtuele Instituut vir Afrikaans**, kortom **VivA**, is die erkende virtuele instituut wat die beskrywing en bestudering van Afrikaans daarstel en gebruikers van die taal toegang gee tot digitale bronne, hulpmiddels en toegangskanale. VivA is 'n maatskappy sonder winsbejag wat soortgelyk is aan die Meertens Instituut in Amsterdam, Nederland. Die Akademie het ook 'n samewerkingsooreenkoms met die Meertens Instituut onderteken om kennis uit te ruil.

Omdat Afrikaans ook in Nederland, die VSA, België, Pole, Oostenryk, Duitsland, Rusland en Oekraïne doseer word, dien VivA as bykomende hulpmiddel by die studie van Afrikaans dwarsoor die wêreld.

Agtergrond
----------

Met die marknavorsing vir VivA het 93% van die respondente die behoefte aan 'n webblad of toepassingsprogram uitgespreek wat hulp kan verleen met die Afrikaanse spel- en skryfwyse. Altesaam 85% van die respondente het positief gestem vir 'n toepassing of webblad waar 'n taaladviseur taalraad kan verskaf. Aanvanklik was die projekwebwerf se aktivering vir September 2014 geskeduleer, toe November 2014. Uiteindelik was die webwerf op 17 Julie 2015 om 16:00 vir die publiek aktief.

Dienste
-------

In ’n onderhoud in 2014 met die voorsitter van die Taalkommissie, Gerhard van Huyssteen, noem *De Kat* ses dele waaruit die projek sal bestaan:

* 'n Afrikaanse tekskorpus met 'n groot versameling tekste wat as navorsingsbron gebruik kan word.
* 'n Afrikaanse spraakkorpus van alle variëteite van Afrikaans, soos Oranjerivierafrikaans, Namibiëafrikaans of Oosgrensafrikaans, wat ook vir navorsing of ontwikkeling gebruik kan word.
* Grammatika (met die digitale bibliografie van die Afrikaanse taalkunde inklusief)
* 'n Ortografie van onder meer spel- en skryfreëls en programmatuur wat deur ander tale gebruik kan word (byvoorbeeld die AWS en ’n tesourus)
* Terminologie met veeltalige lyste van vakterme en gespesialiseerde uitdrukkings (byvoorbeeld die Kuberwoordeboek en Tweetalige Voorsetselwoordeboek).
* Taalnavrae wat per telefoon, webblad, e-pos, Facebook en Twitter gerig kan word (Sophia Kapp is op 1 Augustus 2014 as taaladviseur by VivA aangestel).

Finansiering
------------

Die projek is reeds in 2014 finansier deur onder meer die Dagbreek Trust, die ATKV, die Noordwes-universiteit, CTexT, die Vriende van Afrikaans, die PUK-kanselierstrust, Afriforum, die Afrikaanse Taalraad, asook ander individue. Protea Boekhuis, Pearson, die Woordeboek van die Afrikaanse Taal, Maroela Media en www.watkykjy.co.za het ook tot die oprigting van VivA bygedra.

Bronne
------

* Rautenbach, R. 2014. 'n Man wat Afrikaans wil laat vlieg. *De Kat* – September/Oktober, 50-51.
* *Maroela Media*: Atterbury Trust. 2014. 'n Nuwe Afrikaanse woordeboek vir jou selfoon. 13 Mei.
* *Maroela Media*: Van Heerden, S. 2014. Vooraanstaande taalkundiges uit Nederland in Suid-Afrika. 30 September.
**Alfred Schaffer** (gebore op 16 September 1973) is 'n Nederlandse digter. Sy boeke het by De Bezige Bij verskyn waar hy as redakteur werksaam was. Hy is van Nederlands-Arubaanse afkoms. 

Schaffer het Nederlandse Taal-en Letterkunde, asook Film-en Teaterwetenskappe in Leiden gestudeer. Hy het in 1996 na Suid-Afrika gekom. Schaffer het 'n doktorsgraad verwerf aan die Universiteit van Kaapstad. Hy skryf ook vir Die Burger en Beeld oor Nederlandse literatuur en het saam met Antjie Krog gewerk. Hy is aangestel as dosent by die Departement Afrikaans en Nederlands aan die Universiteit van Stellenbosch. Schaffer het gedebuteer met *Zijn opkomst in de voorstad.* Daarna het die bundels *Dwaalgasten* (2002), *Geen hand voor ogen* (2004), *Schuim* (2006) en *Kooi* (2008) gevolg.

'n Verskeuse deur die digter wat deur Dr. Daniel Hugo uit Nederlands in Afrikaans vertaal is, is in 2013 deur Protea Boekhuis uitgegee onder die titel *Kom in, dit vries daarbuite*.

Sy bundel, *Mens Dier Ding*, is deur Zandra Bezuidenhout in Afrikaans vertaal onder 'n gelyknamige titel.

Op 14 Desember 2020 ken die Stichting P.C. Hooft-prijs voor Letterkunde die P.C. Hooft-prys vir 2021 aan Schaffer toe.

Pryse en toekennings
--------------------

* Jo Peters Poëzieprijs 2002, vir *Zijn opkomst in de voorstad*
* Hugues C. Pernath-prijs 2007, vir *Schuim*
* Jan Campert-prijs 2009, vir *Kooi*
* Ida Gerhardt Poëzieprijs 2010, vir *Kooi*
* Paul Snoek Poëzieprijs 2014, vir *Mens Dier Ding*
* Charlotte Köhler Prijs 2017, vir *Mens Dier Ding*
* P.C. Hooft-prys 2021

Werke
-----

* *Zijn opkomst in de voorstad* (2000)
* *Dwaalgasten* (2002)
* *Definities en hallucinaties* (2003)
* *Geen hand voor ogen* (2004)
* *De muziek die ons toekomt* (2005, opgeneem in *Schuim*)
* *Schuim* (2006)
* *Kooi* (2008)
* *Bezoek* (2012)
* *Mens Dier Ding* (2014) (Afrikaanse vertaling onder gelyknamige titel deur Zandra Bezuidenhout)
* *Postuum. Een lofzang* (2016)
* *Wie was ik. Strafregels* (2020)
Hertzsprung-Russell-diagram
Spektraaltipe
Bruin-  
dwerge
Wit-  
dwerge
Rooi-  
dwerge
Subdwerge
Hoofreeks  
("dwerge")
Subreuse
Reuse
Helder reuse
Superreuse
Hiperreuse
Absolute
magni-
tude
(MV)

’n **Rooireus** is ’n helder reusester met ’n lae of gemiddelde massa (rofweg 0,5–10 sonmassas) in ’n laat stadium van sterevolusie. Die buitenste atmosfeer is uitgesprei en yl – daarom is die radius groot en die oppervlaktemperatuur laag, vanaf sowat 5 000 kelvin en laer. Die ster lyk geel-oranje tot rooi en sluit in spektraaltipes K en M, maar ook S- en koolstofsterre.

Beskrywing
----------

Die huidige grootte van die Son (geel; nou in die hoofreeks) in vergelyking met sy geskatte grootte wanneer hy in die toekoms sy rooireusfase sal bereik.
Daar word geglo hoofreekssterre van spektraaltipe A tot K (soos die Son, 'n tipe G-hoofreeksster) ontwikkel in rooireuse. Tydens sy hoofreeksfase verbrand ’n ster langsamerhand waterstof in sy kern en sit dit om in helium; sy hoofreeksfase eindig wanneer byna al die waterstof in die kern opgebruik is en hy betree dan die rooireusfase op die Hertzsprung-Russell-diagram (regs).

Die meeste rooireuse se buitekant sit steeds waterstof in helium om, terwyl die kern uit onaktiewe helium bestaan. Hierdie fase duur net ’n paar miljoen jaar en is dus kort in vergelyking met die miljarde jare van die ster se bestaan.

Die Son se hoofreeksfase is sowat 10 miljard jaar; groter sterre het ’n korter leeftyd en kleiner sterre ’n langer leeftyd.

Prominente helder rooireuse aan die naghemel sluit in Aldebaran (Alpha Tauri), Arcturus (Alpha Bootis) en Gamma Crucis (Gacrux), terwyl die nog groter Antares (Alpha Scorpii) en Betelgeuse (Alpha Orionis) rooi superreuse is.
Kakaoblomme
Die **kakaoboom** (*Theobroma cacao*), wat aan die familie Malvaceae behoort, is immergroen en inheems aan die noordelike deel van Suid-Amerika. Brasilië was die grootste produsent in die Nuwe Wêreld. Die grootste deel van die wêreldproduksie kom egter uit die tropiese gebiede van Wes-Afrika, veral Ghana.

Wat die verspreiding betref, is dit eienaardig dat kakao en koffie (*Coffea arabica*) plekke geruil het. Koffie is inheems aan Afrika, maar tans word meer koffie in Suid-Amerika as in enige ander wêrelddeel verbou.

Voorkoms
--------

Die kakaoboom word nie baie hoog nie, (sowat 6 meter), met lang blare wat alternatief op die stam groei. Die blomme is ligroos van kleur en groei regstreeks uit die stam, nie van takke nie. Wanneer die boom sowat vyf jaar oud is, begin dit vrugte dra.

Vrugte
------

Die vrugte van die kakaoboom is ruwe peule, 18 tot 30 cm lank, wat aan 'n kort lootjie uit die tak of die stam van die boom groei. Die vrugte is ovaalvormig, met groewe in die lengte. Die natuurlike kleur van die vrugte is groen, maar wanneer dit droog word, word dit donkerbruin. Dit kan ook geel, rooi of pers van kleur wees. Elke peul bevat tussen 30 en 60 sade, wat in 'n wit mukus (slym) ingebed is.

Sade
----

Die sade of kakaoboon is die deel van die plant wat van kommersiële waarde is.

Peste
-----

In Afrika word kakaobome aangeval deur 'n ernstige siekte wat die jong lote laat verdik. Dit het omstreeks 1938 'n ernstige bedreiging geword. Ondersoek het aan die lig gebring dat dit 'n virussiekte is wat deur 'n klein insek van een plant na die ander gedra word. Die siekte word vandag beheer deur die insekte te vernietig.

Kakao *miridae* of *capsidae* (plant- blaar of grasgoggas) is wêreldwyd 'n probleem (veral *Sahlbergella singularis* en *Distantiella theobroma* in Wes-Afrika).

Sien ook
--------

* Kakaoboon
* Sjokolade
* 

* Wikiwoordeboek het 'n inskrywing vir kakaoboom.

Bron
----

* KENNIS,  vol 6, 1980, bl. 1052-1053, ISBN 0 7981 0828 2
Die **wet van Titius-Bode** gee die afstand van planete tot die son op basis van 
hulle rangnommer. Die wet lui:

a = 0,4 + 0,3 × 2(n - 2)
Met as

**a** die afstand in AU van die planeet,
**n** die rangnommer van die planeet, gereken na die afstand tot die son.
Dus:

| n: | berekende afstand tot die son: | sou moet wees: |
| --- | --- | --- |
| n = 1 | a = 0,4 + 0,15 = 0,55*(of as n = –oneindig word aanvaar:*a = 0,4 + 0,0 = **0,4**) | (Mercurius): **0,387** |
| n = 2 | a = 0,4 + 0,3 = **0,7** | (Venus): **0,723** |
| n = 3 | a = 0,4 + 0,6 = **1,0** | (Aarde): **1,000** |
| n = 4 | a = 0,4 + 1,2 = **1,6** | (Mars): **1,524** |
| n = 5 | a = 0,4 + 2,4 = **2,8** | (min of meer korrek vir planetoïdes: a ~ 2,8) |
| n = 6 | a = 0,4 + 4,8 = **5,2** | (Jupiter): **5,203** |
| n = 7 | a = 0,4 + 9,6 = **10,0** | (Saturnus): **9,537** |
| n = 8 | a = 0,4 + 19,2 = **19,6** | (Uranus): **19,191** |
| n = 9 | a = 0,4 + 38,4 = **38,8** | ([[Neptunus[[ 30,069)Pluto **39,482** |
| n = 10 | a = 0,4 + 76,8 = **77,2** | planeet X (?) **???** |

Daar is geen wetenskaplike basis vir hierdie 300-jaar oue wet nie, behalwe vir die ooreenkoms met die waargenome afstande van die planete wat destyds bekend was. Omdat die wet slegs geldig is indien Jupiter die rangnommer 6 ontvang, het sommige sterrekundiges "voorspel" dat daar tussen Jupiter en Mars nog 'n onontdekte planeet sou moes wees. Die dwergplaneet Ceres, wat in 1801 ontdek is, word deur sommige as hierdie "verlore skakel" beskou.

Vir die eerste planeet wat daarna ontdek is, Uranus, het dit geblyk dat die wet steeds geldig is, maar vir planete wat later ontdek is (Neptunus en Pluto) het die werklike afstand aansienlik afgewyk.

Die patroon is deur die sterrekundige Johann Daniel Titius ontdek en in 1768 deur sy kollega, Johann Elert Bode, gepubliseer in sy boek *Anleitung zur Kenntnis des gestirnten Himmels*.
‘n **Kramat** is die grafkelder vir ‘n heilige in die godsdiens van die Kaapse Maleiers.

Wie?
----

In so ‘n grafkelder word mense begrawe wat deur Allah met besondere gawes begenadig is. Hulle was meesal hooggeplaaste Maleiers soos geestelike leiers, volkshelde, wonderdoeners en askete.

Oortuiging
----------

Die kramatte rondom Kaapstad vorm ‘n "heilige kring". Moslems wat binne hierdie sirkel woon, aanvaar dat volgelinge van Mohammed daar beskerm is teen die gevare van natuurrampe soos brande, hongersnood, epidemies, aardbewings en vloedgolwe. Toegewyde Moslems maak dikwels in die lente en veral voor 'n hadj 'n pelgrimstog na die kramatte. Daar gaan hulle dan by elke kramat in gebed en plaas bottels met water gevul by elke graf. Sodoende kry die water helende kragte.

Ligging
-------

Die volgende persone se kramatte kom in en naby die Kaapse Skiereiland voor -

* teen Seinheuwel:

a. tuan Kaape-ti-low / Sayeed Alawie (ook bekend as Oupa Skaapie), 
b. sjeik Mohammed Hassen

* by Oudekraal:

a. sjeik Noorul Mobeen. Hy het van Robbeneiland ontsnap en langs die stroompie by Bakoven geskuil, 
b.Sayed Jaffer

* by Constantia:

a. sjeik Abdurahman Matebe Shaha (op Klein Constantia), 
b. sjeik Abdul Mutalib (op Clunie), 
c. Sayed Mahmud (op Nova Constantia)

* by Macassar / Faure op die Kaapse Vlakte:

sjeik Joesoef (\*Makassar, Celebes, Nederlands-Indië, 1626 - †Kaap die Goeie Hoop, 23 Mei 1699), ‘n politieke banneling aan die Kaap

* op Robbeneiland:

Sayed Abduraghman Motura. Dit is die noordelikste kramat.

Bibliografie
------------

* Standard Encyclopaedia of Southern Africa, deel 6. Kaapstad: Nasou, 1972. ISBN 0-625-00322-5
* Green, Lawrence G.: I heard the old men say. Secrets of the Cape that has vanished, and little-known dramas on the fringe of living memory. Kaapstad: Howard Timmins, 1964
Die **Marianatrog** is 'n oseaniese trog geleë in die westelike Stille Oseaan, sowat 200 kilometer (124 myl) oos van die Mariana-eilande; dit is die diepste oseaniese trog op aarde. Dit is halfmaanvormig en meet ongeveer 2 550 km (1 580 myl) in lengte en 69 km (43 myl) in breedte. Die maksimum bekende diepte is 10,984 ± 25 meter (36,037 ± 82 voet; 6,006 ± 14 vaam; 6,825 ± 0,016 myl) aan die suidelike punt van 'n klein gleufvormige vallei in sy vloer bekend as die Challenger Deep. Die diepste punt van die trog is meer as 2 km (1,2 myl) verder van seevlak af as die piek van Mount Everest.

Aan die onderkant van die trog oefen die waterkolom hierbo 'n druk van 1 086 bar (15 750 psi) uit, meer as 1 071 keer die standaard atmosferiese druk op seevlak. By hierdie druk word die digtheid van water met 4,96% verhoog. Die temperatuur aan die onderkant is 1 tot 4 °C (34 tot 39 °F).

In 2009 is die Mariana-trog gestig as 'n Amerikaanse nasionale monument.

Eensellige organismes genaamd monothalamea is deur Scripps Institution of Oceanography-navorsers in die trog gevind op 'n rekorddiepte van 10,6 km (35 000 voet; 6,6 myl) onder die see-oppervlak. Data het ook voorgestel dat mikrobiese lewensvorme binne die trog floreer.
**Pan-Hellenistiese spele** of **Pan-Helleense spele** is die oorkoepelende naam vir vier aparte sportfeeste wat in Antieke Griekeland gehou is. Die vier spele was:

| Spele | God vereer | Plek | Prys | Frekwensie |
| --- | --- | --- | --- | --- |
| Olimpiese Spele | Zeus | Olympia | Olyfkrans | Elke 4 jaar |
| Pitiese Spele | Apollo | Delphi | Lourierkrans | Elke 4 jaar (2 jaar ná die Olimpiese Spele) |
| Nemeïese Spele | Zeus, Herakles | Nemea | Selderykrans | Elke 2 jaar (2de en 4de jaar van die Olimpiade) |
| Istmiese Spele | Poseidon | Istmus van Korinte, Sikyon | Dennekrans | Elke 2 jaar (die jaar voor en ná die Olimpiese Spele) |
|

Beskrywing
----------

Die Olimpiade was een van die maniere waarop die Grieke tyd gemeet het. Die Olimpiese Spele is as beginpunt geneem; dit was jaar een van die siklus. Die Nemeïese en Istmiese Spele is albei (in verskillende maande) in jaar twee gehou, gevolg deur die Pitiese Spele in jaar drie, en dan weer die Nemeïse en Istmiese Spele in jaar vier. Die siklus het hom dan herhaal met die Olimpiese Spele. Hulle is so gehou dat individuele atlete aan al die spele kon deelneem.

Deelnemers het van oor die hele Griekse wêreld gekom, insluitende die verskeie Griekse kolonies van Klein-Asië tot Spanje. Hulle moes egter redelik welaf gewees het om vir opleiding, vervoer, woonplek en ander uitgawes te betaal. Nie vroue of nie-Grieke is toegelaat om deel te neem nie, buiten ’n paar latere uitsonderings, soos die Romeinse keiser Nero. 

Die hoofgebeure op al die spele was strydwarenne, stoei, boks, voetrenne en die vyfkamp (stoei, stadionrenne, verspring, spiesgooi en skyfwerp). Buiten in die strydwarenne was al die atlete naak.

Die Olimpiese Spele is die oudste van die vier en is vermoedelik in 776 v.C. gestig. Dit is egter waarskynliker dat dit iewers in die laat 7de eeu v.C. ontstaan het. Dit het voortbestaan totdat die Christelike Romeinse keiser Theodosius dit in 393 n.C. afgeskaf het omdat hy dit as heidens beskou het. Die Pitiese, Nemeïese en Istmiese Spele het waarskynlik in die eerste of tweede kwart van die 6de eeu v.C. ontstaan. 

Wenners het geen finansiële of materiële pryse gekry nie, net ’n blarekrans: ’n olyfkrans op die Olimpiese Spele, ’n lourierkrans op die Pitiese Spele, ’n selderykrans op die Nemeïese Spele en ’n dennekrans op die Istmiese Spele. Hulle het egter wel geskenke en vererings gekry wanneer hulle na hul stede teruggekeer het.
Die **beleg van Mafeking** was 'n bekende beleg tydens die Tweede Vryheidsoorlog. Dit het plaasgevind by die dorp *Mafeking* (nou Mahikeng) in Suid-Afrika oor 'n tydperk van 217 dae, vanaf 13 Oktober 1899 tot 17 Mei 1900. Die beleg van Mafeking was 'n groot oorwinning vir die Britte en Robert Baden-Powell is as Britse nasionale held vereer.

Die beleg van Mafeking as filateliese periode
---------------------------------------------

Boere tydens die beleg van Mafeking, 1899.
Obelisk in Mahikeng, wat aan die Britse soldate herinner, wat tydens die beleg van Mafeking in die stad gesneuwel het
Gedenkteken in die Kanadese stad Halifax, Nova Scotia, ter herinnering aan die beleg
Die beleg van Mafeking het nie die dorp se posdiens belemmer nie; danksy die verkenners uit die Swart gemeenskap is amptelike en privaatpos nog steeds deur die vyandelike linies gedra, terwyl die posdiens binne die dorpsgrense minder probleme ondervind het.

Nogtans bied Baden-Powell belonings vir sy jong verkenners aan, wat deur 'n verhoging van die postariewe gefinansieer is. Terwyl die dorp in 'n staat van beleg verkeer, bly die voorrade van posseëls egter beperk. Seëls uit die Kaapkolonie en die Britse protektoraat Betsjoeanaland is met die oordruk *Mafeking Besieged* ("Mafeking Onder Beleg") as plaasvervangers gebruik.

Nadat een van die verkenners daarin geslaag het om deur die Britse linies te kom en die chemikalieë vir die behandeling van sy fotopapier saam te bring, het die plaaslike fotograaf ingewillig om dié papier vir die uitreiking van posseëls te gebruik.

Baden-Powell het geweier om die portret van die koningin Victoria vir 'n eenvoudige plaaslike reeks seëls te gebruik. Daar is besluit om vir die seël ter waarde van een pennie 'n foto van die dertienjarige sersant en leier van die padvinders, Warner Goodyear, op sy fiets te neem. Vir die 3-pennies-seël maak die fotograaf gebruik van 'n portret van Baden-Powell in sy uniform. Alhoewel Baden-Powell nie sy goedkeuring vir die gebruik van hierdie foto verleen het nie, was toe reeds met die druk van die seëls begin. Om nie die beperkte voorraad papier te verspil nie, het Baden-Powell maar die druk laat voortgaan.

Op 9 April 1900 het kolonel Baden-Powell die verkoop van die seëls onder bepaalde voorwaardes goedgekeur: Die afsenders was verplig om hulle briewe te wys, en die aantal posstukke was beperk tot een brief per persoon per dag.

Ná die einde van die beleg en die bevryding van die gebied deur Britse troepe in Mei 1900 is die gebruik van hierdie seëls gestaak. Die posseël ter waarde van een pennie is in 9 476 eksemplare en die 3-pennie-seël in 9 108 eksemplare (met twee formate) uitgereik. Aangesien baie van die verkenners deur die Boerevegters aangehou is, is posstukke uit hierdie tydperk 'n gesogte rariteit onder seëlversamelaars.

Bronne
------

* Philippe Artru, *L’épopée héroïque des premiers scouts de Baden-Powell*, artikel vanuit *Timbroloisirs*, nommer 4, April 1989.
**Andrea Valentina Rubio Armas** (gebore 27 November 1998) is 'n Venezolaanse model en skoonheidskoningin, wenner van die Mej International 2023-titel.

Biografie
---------

Rubio is gebore en getoë in Caracas, Venezuela. Haar ouers is Felipe Rubio en Marisela Armas. Op die ouderdom van 18, nadat sy haar sekondêre studies voltooi het, het sy na Bogotá, Colombia, verhuis weens die sosiale krisis in Venezuela. Rubio is 'n joernalis en studeer aan die Universiteit van La Sabana in Chía, Colombia met 'n graad in oudiovisuele kommunikasie en multimedia met die klem op korporatiewe sosiale verantwoordelikheid.

Miss Venezuela 20023
--------------------

Op 16 November 2022 het Rubio Portuguesa by Miss Venezuela 2022 verteenwoordig en teen 24 ander kandidate meegeding by die Poliedro de Caracas in Caracas waar sy die titel van Miss Venezuela International 2022 gewen het.

Miss International 2023
-----------------------

As Mej Venezuela Internasionaal, het Rubio Venezuela verteenwoordig by Miss International 2023 op 26 Oktober 2023, en het teen 69 ander kandidate meegeding by die Yoyogi Nasionale Gimnasium in Shibuya, Tokio, Japan waar sy die titel gewen het en deur Jasmin Selberg van Duitsland opgevolg is.
Wadi Ghuweir in Jordanië.
Wadi Degla in Egipte in 'n droë seisoen.
'n **Wadi** (Arabies: وَادِي) is gewoonlik 'n droë rivierbedding in ’n dorre streek. Soms kan water voorkom nadat swaar reën geval het.

Beskrywing
----------

Wadi's word aangetref in stadig dalende, amper plat dele van woestyne. Dit is onderworpe aan plotselinge oorstromings, wat dikwels sediment agterlaat. Dié sediment kan 'n verskeidenheid materiaal bevat, van gruis tot modder, en daarom is wadisediment van die uiteenlopendste soorte woestynomgewings.

Woestynreisigers gebruik wadi's dikwels as trekroete, aangesien ondergrondse water dikwels in hulle voorkom en hulle staatmaak op plante wat hier voorkom, selfs in streke so droog soos die Sahara. Dit kan gebeur dat hulle deur 'n onverwagte vloed verras word. 

Die verband tussen wadi's en water – en menslike lewe – in woestynomgewings het in die 1990's gelei tot die ontstaan van die veld wadihidrologie.

Skakels
-------

* Wikimedia Commons logo Wikimedia Commons het meer media in die kategorie Wadi.
* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* GND: 4188814-5

 |
**Walnut Creek CDROM** (Walnut Creek, Kalifornië, VSA) was 'n vroeë verskaffer van freeware, shareware en gratis sagteware op CD-ROM's. Die maatskappy is in Augustus 1991 gestig deur Bob Bruce en was een van die eerste kommersiële verspreiders van vrye sagteware op CD-ROM's. Die maatskappy vervaardig honderde titels op CD-ROM's, en was die besigste FTP-werf op die internet (ftp.cdrom.com) vir baie jare.

In die vroeë jare was van die gewildste produkte, Simtel shareware vir MS-DOS, CICA Shareware vir Microsoft Windows (nou die WinSite argiewe), en die Aminet argiewe vir die Amiga. In Januarie 1996 is 'n versameling van 350 tekste bekend gemaak uit Project Gutenberg, een van die eerste gepubliseer eBook versamelings.

Vanaf sy ontstaan in 1993, het Walnut Creek 'n noue verhouding met die FreeBSD Unix-agtige projek ('n oopbron bedryfstelsel) ontwikkel. Die maatskappy het FreeBSD op CD-ROM bekend gemaak; dit versprei deur FTP; werknemers van die FreeBSD projek, stigters Jordanië Hubbard en David Greenman, aangestel; FreeBSD op hul bedieners hardloop; FreeBSD konferensies geborg en het FreeBSD boeke gepubliseer — waaronder "The Complete FreeBSD" een van hulle was. Teen 1997 was FreeBSD die mees suksesvolste produk van Walnut Creek — volgens Bruce. Vanaf 1995 was Walnut Creek ook die amptelike uitgewer van Slackware Linux.

Hoe meer gebruikers toegang tot 'n hoë spoed internet verbindings gekry het, het die aanvraag vir sagteware op fisiese media dramaties afgeneem. Walnut Creek het ook bekendheid verwerf vir die `idgames` gids, wat die standaard verspreiding sentrum was vir die gemodifiseerde Doom-enjin gemeenskap.

Die maatskappy het saamgesmelt met Berkeley Software Design Inc (BSDI) in 2000, om meer te fokus in ingenieurswese pogings op die soortgelyke FreeBSD en BSD/OS bedryfstelsels. Kort daarna het BSDI, Telenet System Solutions Inc oorgeneem — 'n internet-infrastruktuur bediener en verskaffer.

Die sagteware bates van BSDI (FreeBSD, Slackware, BSD/OS) is deur Wind River Systems verwerf in 2001, en die res van die maatskappy herdoop no iXsystems.

Kort daarna het Wind Rivier Systems die borgskap van Slackware gegooi[5], terwyl die FreeBSD eenheid vervreem was as 'n aparte entiteit in 2002, met in nuwe naam, FreeBSD Mall, Inc..

iXsystems se bediener maatskappy was in 2002 oorgeneem deur Offmyserver, wat later weer teruggegaan het na die iXsystems naam in 2005. In Februarie 2007 het iXsystems, FreeBSD Mall verwerf.

Walnut Creek CDROM se webwerf adres, www.cdrom.com, neem gebruikers nou na Simtel.net.
Die **Sint Baafskatedraal** is 'n katedraal in die stad Gent in Vlaandere en dien ook as die hoofkerk van die Bisdom Gent.

Die eerste deel van die oorspronklike Romaanse kerkgebou dateer uit die 12de eeu, en die huidige kripte is 'n oorblyfsel uit die tydperk. In die begin van die 14de eeu is die koor herbou in die styl van die Noord-Franse- en Scheldegotiek. Hierna volg die kooromgang en die straalkappelle aan die begin van die 15de eeu. Tydens 'n boufase van 1436 tot 1538, is die 89 meter hoë Wes-toring in die Brabantse gotiese styl opgerig. Hiervoor is kalksandsteen uit die 'steenwerc van Dilbeek' gebruik. Die bou van die huidige skip is in 1533 begin, en latere wysigings en aanbouings is in die renaissance-, barok, en klassieke styl aangebring.

Die Sint Baafskatedraal se toring, saam met die torings van die Belfort en die Sint Niklaaskerk, vorm die sogenaamde *drie torings*, wat die Gentse stadshorison tradisioneel oorheers. Die toring was oorspronklik met 'n spits bekroon, wat sedertdien afgebrand het. Daar is sewe klokke in die toring, waarvan die swaarste 5 500 kg weeg.

Die katedraal huisves 'n aantal belangrike kunswerke. Die wêreldberoemde veelluik *De aanbidding van het Lam Gods* deur Jan van Eyck in 1432, kan hier besigtig word en word beskou as 'n hoogtepunt van die vyftiende-eeuse Vlaamse skilderkuns. Die katedraal bevat ook die *Bekering van Sint Bavo* deur Peter Paul Rubens.
Albert Kimmerling 
**Albert Kimmerling** (22 Junie 1882 Saint-Rambert-l'Île-Barbe – 9 Junie 1912, Mourmelon, Frankryk) was 'n pioniersvlieënier wat die eerste vliegtuigvlug in Afrika onderneem het toe hy by die Nahoon perdereisiesbaan in Oos-Londen, Oos-Kaap, opgestyg het op 28 Desember 1909 in 'n  Voisin-dubbeldekkervliegtuig. Hy was ook betrokke by die eerste vliegtuigongeluk in Suid-Afrika op 1 Januarie 1910 toe die vlug herhaal is. Die voorval was redelik klein.

Albert Kimmerling studeer aan Collège-lycée Ampère, Lyon en het 'n spesiale belangstelling in meganika gehad. In Oktober 1909 is hy in diens van Voisin Freres, die Franse vliegtuigvervaardigingsmaatskappy, en is gestuur om die maatskappy in Suid-Afrika te bevorder. Hy het in Oos-Londen aangekom saam met die Voisin werktuigkundige J. Moller en 'n vliegtuig op 18 Desember 1909 aan boord van die *RMS Kenilworth Castle*.

Die eerste bemande, swaarder-as-lug-aangedrewe vlug in Suid-Afrika (volgens sommige verslae in Afrika self) is deur Albert Kimmerling gemaak deur op 28 Desember 1909 van die Nahoon perderenbaan in Oos-Londen op te styg. Daarna het hy die vliegtuig na Transvaal geneem waar hy nog drie vlugte by Sydenham Hill naby Orange Grove onderneem het. Op 19 Maart 1910 het hy die eerste tariefbetalende passasier in Suid-Afrika gevlieg, toe Thomas Thornton van die Suid-Afrikaanse Aero-klub wie £100 vir 'n vlug betaal het.

Albert Kimmerling het na Frankryk teruggekeer en hom in Miramas, Suid-Frankryk, gevestig. Tydens 'n lugvaartfees op 16 Junie 1910 is Albert beseer toe hy in sy Voisin van 'n hoogte van 20 meter neergestort het.

Die graf van Kimmerling by die begraafplaas van Bursinel in die kanton Vaud.
Op 8 November 1910 ontvang Albert Kimmerling sy lugvaartsertifikaat van die Aéro-Club de France. Op dieselfde dag het Roger Sommer Albert gevra om 'n lugvaartskool in Lyon te stig. Hy het tot 1912 by baie geleenthede vir die lugvaartskool in Frankryk en Switserland gevlieg, toe hy vertrek het om aan die hoof te staan van die Stuurskool Sommer in Bouzy in die Marne.

Op 9 Junie 1912, terwyl hy 'n nuwe 2-sitplek Sommer monovliegtuig gevlieg het, het hy neergestort en beide hy en ingenieur Tonnet is dood.

Op 5 Augustus 1912 het Lyon, ter ere van Albert Kimmerling, 'n straat na hom vernoem, Rue Kimmerling.
Die **Ierse mitologie** is die mitologie van voorhristelike Ierland. Dit word oorgelewer in middeleeuse tekste wat dikwels in die Ulster-, Finn-, mitologiese en historiese siklusse verdeel word. Daarbenewens is daar volksverhale waarin mitologiese karakters voorkom en 'n aantal tekste wat nie in die vier siklusse geklassifiseer kan word nie.

Die drie belangrikste bronne is die 11de-eeuse *Lebor na hUidre*, die 12de-eeuse *Lebor Laignech* en die *Rawlinson-manuskrip*. Die taal wat in hierdie tekste gebruik word, is egter ouer en dateer waarskynlik uit die 6de eeu.

Die mitologiese siklus
----------------------

Die mitologiese siklus beskryf die geskiedenis van die Tuatha Dé Danann en die koms van die Gael na Ierland. Die beroemdste bron is Lebor Gabála Érenn. Ander verhale sluit in Bodb Derg, Tochmarc Étaíne, Cath Maige Tuireadh en die verhaal van Lir se kinders.

Ulster-siklus
-------------

Die Ulster-siklus beskryf die geskiedenis van die Ulaid in die regeerperiode van Conchobar mac Nessa en episodes uit die voorafgaande periode. Belangrike karakters sluit onder andere die held Cú Chulainn en Medb, die koningin van Connacht, in. Die verhale speel op verskillende plekke in Ierland af, maar veral rondom die hof van Conchobar in Emain Macha. Die Táin Bó Cúailnge, Togail Bridene Dá Derga en Deirdre-verhaal behoort tot hierdie siklus.

Finn siklus
-----------

Die Finn-siklus vertel van die held Fionn mac Cumhaill en die fianna. Dit vind hoofsaaklik in Leinster en Munster plaas. In teenstelling met die Ulster-siklus, word die Finn-siklus hoofsaaklik in poësie geskryf.
'n Air Namibia *McDonnell Douglas MD-11* styg op vanaf Zürich Internasionale Lughawe in 2005.
Air Namibia A340-311 V5-NME op Frankfurt-lughawe, 14 Julie 2013
**Air Namibia** was die vlagdraer en nasionale lugredery van Namibië. Dit is in 1947 gestig as "South West Air Transport" (SWAT) deur die Suid-Afrikaanse regering, wat namens die VN na die Tweede Wêreldoorlog 'n mandaat oor Namibië (Suidwes-Afrika) verkry het. In 1959 is die naam verander na Suidwes Lugdiens na 'n samesmelting met Oryx Aviation. Ná Namibië se onafhanklikwording in 1990 is die redery herdoop na **Namib Air**. Ná nog 'n herorganisasie in 1991 en die verkryging van 40% deur SA Airlink is die huidige naam **Air Namibia** in gebruik geneem.

Die lugredery het in April 2017 by die Amerikaanse Departement van Vervoer toestemming verkry om na die Verenigde State te vlieg. In Maart het die lugredery 'n hersertifiseringsaansoek deur die Internasionale Burgerlugvaartorganisasie voltooi ('n ouditproses wat in 2013 begin is), wat die lugredery in staat gestel het om na enige EU-lidstaat te vlieg.

Finansiële probleme
-------------------

Vanaf 8 Julie 2020 het die Vervoerkommissie van Namibië die redery se geskeduleerde lugdienslisensie opgeskort, met verwysing na finansiële en veiligheidskwessies. Die lugredery ontvang in Oktober 2020 kennis van die Belgiese prokureur Anicet Baum, van die maatskappy Challengeair, wat beweer dat Air Namibia insolvent is en nie in staat is om sy skuld aan Challengeair terug te betaal nie.

Op 11 Februarie 2021 het die Namibiese regering die onmiddellike ontbinding en likwidasie van Air Namibia aangekondig, weens oorweldigende skuld en jare se finansiële afhanklikheid van die staat. Ten tyde van sluiting het die lugredery nege vliegtuie bedryf en ongeveer 600 personeellede in diens gehad.

Dienste
-------

Air Namibia het geskeduleerde vlugte aangebied na:

Binneland
* Lüderitz, Katima Mulilo, Ondangwa, Oranjemund, Rundu, Walvisbaai, Windhoek, Windhoek-Eros

Buiteland
* Accra, Durban, Kaapstad, Frankfurt am Main, Gaborone, Harare, Johannesburg, Lagos, Luanda, Lusaka, Victoria-waterval.

Vloot
-----

Die vloot van Air Namibia vir internasionale bestemmings het in Desember 2019 bestaan uit:

* 2x Airbus A330-200
* 4x Airbus A319-100
* 4x Embraer ERJ-135
**Eienskappe**| **Algemeen** |
| --- |
| Naam | Titaannitried |
| Struktuurformule vanStruktuurformule van  |  |
| Chemiese formule | TiN |
| Molêre massa | 61,84 [g/mol]  |
| CAS-nommer | 25583-20-4   |
| Voorkoms | geelbruin poeier, goudkleurig   |
| Reuk | reukloos |
| **Fasegedrag**   |
| Selkonstantes | 423,8 pm   |
| Ruimtegroep | Fm3m  |
| Nommer | 225   |
| Strukturbericht | B1 |
| Smeltpunt | 2930 °C  |
| Kookpunt |  |
| Digtheid | 5,430 [g/cm3] |
| Oplosbaarheid | onoplosbaar  |
| **Suur-basis eienskappe** |
| pKa |  |
| **Veiligheid** |
| Flitspunt |   |
| LD50 | nie-toksies |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Titaannitried** is 'n verbinding van titaan en stikstof met die chemiese formule TiN.

Kristalstruktuur
----------------

Titaannitried kristalliseer in die kubiese haliet-struktuur. (B1 in die strukturbericht-klassifikasie).

Eienskappe
----------

Dit het 'n hoë weerstand teen korrosie en aantasting deur sure. Dit is 'n goeie elektriese geleier. Die Fermi-vlak is in 'n band met sterk menging van Ti 3d en N 2p-orbitale. Die toestandsdigtheid aan die Fermi-vlak is 0,87 eV-1

Gebruike
--------

TiN-bedekkings
Die mees algemene gebruik van TiN is in bedekkings met dunne lae. TiN-bedekkings sorg vir verbeterede korrosiebestandheid op masjiengereedskap, soos boorpunte en freessnyers. Dit kan hul leeftyd met 'n faktor van drie of meer verbeter. TiN word ook algemeen gebruik as 'n toplaagbedekking op nikkel (Ni) of chroom (Cr) geplateerde substrate, op loodgietertoebehore en ander hardeware. Vanweë TiN se kleur, wat soos goud lyk, word dit ook in juwele of vir dekorariewe doeleindes toegepas. 

Bedekkings word gewoonlik óf deur reaktiewe groei (byvoorbeeld deur uitgloeiing van 'n stuk titaan in stikstof) óf deur fisiese dampneerslag (PVD) vervaardig. Die diepte vis ongeveer 3 mikrometer. Sy hoë Young se modulus (600 gigapascal) relatief tot titaniumlegerings (100 GPa) beteken dat dik bedekkings geneig is om weg te vlok, wat hulle baie minder duursaam maak as dunne lae.

Vanweë sy nie-toksiese eienskappe is dit al gebruik in mediese toestelle soos skalpellemme en ortopediese beensaagblaaie waar skerpte en randretensie belangrik is en by inplantings in die liggaam, soos by heupvervangings
'n Baboesjka met koelitsj en kleurryke Paaseiers in Stawropol-krai, Rusland.
**Koelitsj** (Russies: кули́ч, van die antieke Griekse κόλλῑξ, *kóllīx*, "growwe broodrol") is die Russiese naam vir Paasbrood. Die Oos-Slawiërs se feesbrood was rond en hoog, met deegversierings bo-op. Die silindriese vorm van die brood word verbind met die kerkpraktyk van suurdeegbrood. 

Die brood word gewoonlik genuttig in lande wat met die Bisantynse Ryk verbind word en is 'n tradisie in kulture met 'n Oosters-Ortodokse bevolking, soos Rusland, Belarus, Oekraïne, Roemenië, Georgië, Moldowa, Noord-Masedonië en Serwië. Koelitsj verteenwoordig nie net Paasfees nie, maar ook die lente.

Bereiding
---------

Voor die Paasdiens word koelitsj tradisioneel in 'n mandjie geplaas en met kleurryke blomme versier. Ná die diens word dit deur die priester geseën. Geseënde koelitsj word elke dag voor ontbyt geëet. Enige orige koelitsj wat nie geseën is nie, word tydens die Paasfees as poeding geëet.

Koelitsj word in lang, silindriese blikke (soos koffie- of vrugtesapblikke) gebak. Wanneer dit gaar is, word dit met wit versiersuiker en kleurryke blomme versier. 

Koelitsj word net tussen die Paasfees en Pinkster geëet.

Galery
------

* Russiese koelitsj sonder versiersuiker.Russiese koelitsj sonder versiersuiker.
* 'n Priester (tweede van regs) seën kos, isnluitende koelitsj, eiers en wyn.'n Priester (tweede van regs) seën kos, isnluitende koelitsj, eiers en wyn.
* Koelitsj in kleurryke bakkies.Koelitsj in kleurryke bakkies.

Skakels
-------

* Resepte vir koelitsj (in Russies, met foto's)
* Wikimedia Commons logo Wikimedia Commons het meer media in die kategorie Koelitsj.
* Hierdie artikel is in sy geheel of gedeeltelik uit die Engelse Wikipedia vertaal.
'n Mahem-kraanvoël.
Die **mahem** (*Balearica regulorum*) is 'n redelik algemene standvoël. Hierdie spesie is die enigste kraanvoëls wat in bome kan broei, want hulle kan met die agterste toon om takke vasklou. Om hierdie rede, en 'n paar ander, word geglo dat hierdie relatiewe klein *Balearica*-kraanvoël die verteenwoordigers is van hulle Gruidae-voorouers.

Identifikasie
-------------

Die mahem is 116 cm hoog en weeg 3,5 kg. Die lyfvere is hoofsaaklik grys. Die vlerke is ook oorwegend wit, maar bevat ook vere met 'n verskeidenheid kleure. Die kop het 'n kroon van stywe goudkleurige vere. Die wange is wit en dit het 'n helderrooi opblaasbare keelsak. Die bek is relatief kort en die bene swart. Die geslagte lyk eenders, hoewel sommige mannetjies effens groter as ander is. Jonges lyk bruiner en hul kuiwe en lelle is swakker ontwikkel.

Die mahem se hofmakery in die broeiseisoen bestaan uit danse, spronge en 'n gebuig, terwyl hy die rooi keelsak opblaas en 'n harde geroep laat hoor. Dit maak ook 'n geluid wat baie verskil van die trompetter van ander kraanvoëlspesies.

Habitat
-------

*Balearica regulorum gibbericeps*
Hulle hou in swerms op grasveld, landerye en naby vleie en soortgelyke gebiede in hoogliggende streke asook langs die kus. Hul oornag op eilande langs die kus, in rietplate by riviermondings en in bome. Swerf rond wanneer hulle nie nes maak nie. Soos alle kraanvoëls vreet hulle insekte, klein reptiele en ander kleinerige diere.

Die nes bestaan uit 'n platform van gras en ander plantmateriaal in hoë vleiland plantegroei. Die mahem lê 2 tot 5 eiers en albei geslagte maak beurte om dit uit te broei. Die proses duur tussen 28 en 31 dae, en die kleintjies verlaat die nes binne 56 tot 100 dae.

Hoewel die mahem steeds algemeen voorkom in baie van sy gebiede, staar dit bedreiging in die gesig, as gevolg van die uitwissing van sy habitat deur die dreinering en oorbeweiding, asook gifbesoedeling.

Verspreiding
------------

Die mahem kom voor in die droë savanne-streke in Afrika, suid van die Sahara, hoewel hulle broei in ietwat natter habitats.

Daar is twee subspesies. Die Oos-Afrikaanse *B. r. gibbericeps* kom voor in 'n gebied wat strek vanaf die oostelike Demokratiese Republiek van die Kongo deur Uganda en Kenia na die oostelike deel van Suid-Afrika. Dit het 'n groter kaal, rooi gesigvel bokant die wit kol op die wang as die ander, *B. r. regulorum* , wat vanaf die suide van Angola tot in Suid-Afrika voorkom. Die mahem is die nasionale voël van Uganda en word op hulle nasionale vlag uitgebeeld.

Geluid
------

Sy tweenoot-getrompetter klink soos "ma-hem", vandaar sy naam.

Ander name
----------

* Engelse naam: "Grey-Crowned Crane"
* Wetenskaplike naam: *Balearica regulorum*

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

Bronnelys
---------

* Newman se Voëls van Suider-Afrika. ISBN 1868729826
’n Tulp se blom het drie kroon- en drie kelkblare.
**Kroonblare** is aangepaste blare wat die voortplantingsdele van blomme omring. Hulle het dikwels helder kleure of buitengewone vorms om insekte te lok. Al die kroonblare van ’n blom word saam die **blomkroon** genoem. Daar is gewoonlik ook ’n ander stel blare, bekend as kelkblare, wat saam die blomkelk vorm. Die blomkroon en blomkelk vorm saam die blomdek. Wanneer die kroon- en kelkblare moeilik van mekaar onderskei kan word, word dit saam die blomdekblare genoem. Voorbeelde van plante waar van blomdekblare gepraat word, is genera soos *Aloe* en *Tulipa*. In teenstelling daarmee het genera soos *Rosa* en *Phaseolus* kroon- en kelkblare wat goed onderskeibaar is.

Funksies en doel
----------------

Kroonblare het verskeie funksies en doele, wat afhang van die soort plant. In die algemeen beskerm hulle sommige dele van die blom en trek insekte (wat behulpsaam is met bestuiwing van die plant) aan of stoot hulle af.

### Reuk

Die kroonblare kan verskillende reuke afgee om gewenste insekte te lok en ongewensde insekte af te stoot. Sommige kroonblare en blomme kan ook reuke naboots, soos dié van verrottende vleis, om insekte te lok.

### Kleur

Verskeie kleureienskappe kan deur kroonblare aangeneem word om insekte te lok wat nie ’n goeie reuksin het nie. Sommige blomme kan die kleur van hul blare verander as ’n teken aan insekte om nader te kom of weg te bly.

### Vorm en grootte

Die vorm en grootte van kroonblare is ook belangrik om die regte insekte te lok. Groot kroonblare kan byvoorbeeld insekte oor ’n ver afstand lok, of insekte wat self groot is.
Die Mooi Fees van die Vallei, soos uitgebeeld in die grafkelder van die skriba Nacht.
Die **Mooi Fees van die Vallei** (Egipties: *heb nefer en inet*; Arabies: عيد الوادي الجميل, *Eid al-Wadi al-Jamil*) was 'n antieke Egiptiese fees wat in die tyd van die Middelryk en daarna jaarliks in Thebe (nou Luxor) gehou is. Dit was 'n kleurryke en vrolike geleentheid vir die inwoners van Thebe.

Die heilige barke (bote) van die windgod, Amoen-Re, sy metgesel, Moet, en seun, Chonsoe, het die tempel by Karnak verlaat en die dodetempels van afgestorwe koninklikes aan die westeroewer van die Nyl en hulle heiligdomme in die Thebaanse Nekropolis aangedoen.

Viering
-------

Die Mooi Fees van die Vallei was 'n viering van die dooies. Dit kan ouer as die Opetfees wees, want dit kan teruggespeur word na die Middelryk.

Dit is glo van die begin van die Middelryk af gehou ter nagedagtenis van die oorledenes. Saam met die Opetfees was die heilige optog die hoofgebeure op die liturgiese kalender van Thebe. Die jaarlikse fees is gehou met die volmaan van Maand Twee van die oesseisoen, Sjemoe. Dit was die 10de van 12 maande op hulle kalender.

Tydens die bewind van Hatsjepsoet het sy aan die hoof gestaan van beide die Opet- en die Mooi Fees van die Vallei vir Amoen.

Verrigtinge
-----------

Aan die begin van die fees was daar 'n groot optog wat verskeie dae sou duur. Die optog sou deur Amoen self gelei word, van die ooste (opkomende son, nuwe lewe, rigting van die lewendes) na die weste (ondergaande son, land van die afgestorwenes).

'n Standbeeld of ander afbeelding van Amoen, versier met 'n breë kraag en sonskyf, sou die priesters teen die Nyl af lei in 'n seremoniële boot of bark. Die bark is dan in 'n skip bekend as die Oeserhet gelaai wat bedek was met goud en edelstene. Die Oeserhet is dan gevolg deur die bote van Moet en Chonsoe as deel van die Thebaanse Triade.

Die optog het beweeg na die "Tempel van Miljoen Jaar van die Koning", waar die inwoners offerandes van kos en drank sowel as blomme aan die vloot gebring het. Daar sou groot hoeveelhede blomme wees, want die Egiptenare het geglo die blomme word gevul met die wese van die godheid. Hulle het dan die blomme na hulle familielede se grafte geneem om aan hulle respek te betoon en die opwekking van hulle gees te verseker.

Eindelik sou Amoen se heiligdom in die *Djoser-djoseroe* ("allerheiligste") gedra word om die band te herbevestig tussen die koning van die gode en die koning van die mense.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
Die **mieliegifbol** (*Scadoxus puniceus*) is 'n bekende lid en geofiet van die familie *Amaryllidaceae*, een van die Lelieagtiges. Die naam is afgelei van die feit dat die bol skynbaar giftig is en dat die plant die voorkoms van ŉ mielieplant het wanneer dit nie blom nie. 'n Alternatiewe naam, seeroogblom, verwys na die irriterende uitwerking wat die stuifmeel het. 

Die wetenskaplike naam verwys na die rooi blomme (*aima* = "bloed"; *anthos* = "blom"). Die plant word ongeveer 60 cm hoog, terwyl die individuele blare ongeveer 25 cm lank word. In die middel is die blare ongeveer 9 cm breed en die rande gegolf. Die bol kan tot 30 cm in deursnee word en het 'n groot aantal lang, vlesige wortels. 

Die blomsteel is 30 tot 40 cm lank en groot getalle klein blommetjies kom saam op 'n enkele hofie voor. Rondom die hofie is beskermende blare, sodat die hele hofie die voorkoms van 'n enkele blom met kelkblare het. Na die blomtyd verskyn helderrooi kersieagtige vruggies wat volgens oorlewering giftig is. 

Die mieliegifbol het 'n wye verspreiding in Suid-Afrika, van Oos-Kaap tot in Gauteng. Dit is betreklik volop aan die Witwatersrand, waar dit normaalweg onder groepies bome of struike groei. Ook in die res van die land word hulle byna altyd onder bome aangetref.

Die plant is ook inheems aan Botswana, Eswatini, Ethiopië, Malawi, Mosambiek, Soedan, Tanzanië, Zambië en Zimbabwe.

Galery
------

* 
* 
*

Bronnelys
---------

* Wêreldspektrum, 1982, ISBN 0908409605, volume 19, bl. 41
* SANBI Redlist
* Plants of the World Online

|  |  |
| --- | --- |
| Taksondatabasisse | 
* Wd: Q5487587
* APDB: 16309
* EoL: 1082230
* EPPO: SDXPU
* GBIF: 2860719
* GRIN: 412330
* iNaturalist: 153154
* IPNI: 66769-1
* NCBI: 59038
* Plant List: kew-287361
* Tropicos: 1200168
* WCSP: 287361

 |
**William J.** "**Willem**" **Dafoe** (gebore op 22 Julie 1955) is ’n Amerikaanse akteur. Hy is lid van die eksperimentele teatergroep The Wooster Group, en is benoem vir beste manlike byspeler vir sy spel in *Platoon* (1986) en *Shadow of the Vampire* (2000).

Loopbaan
--------

Dafoe se loopbaan het in 1981 begin met ’n rol in *Heaven's Gate*, wat egter in die finale redigering uitgesny is. In 1985 was hy te sien in *To Live and Die in L.A.* en die volgende jaar was hy die leier van ’n motorfietsbende in *The Loveless*. 

Hy het veral bekend geword vir sy rol as sersant Elias in Oliver Stone se *Platoon* (1986), waarvoor hy ’n Oscar-benoeming vir beste manlike byspeler gekry het. In 1988 was hy agent Buck McGriff in *Off Limits*. Hy het sedertdien ’n gewilde karakterakteur geword, met rolle soos die Green Goblin in *Spider-Man* en Barillo in *Once Upon a Time in Mexico*. 

In 1993 was hy in die erotiese drama *Body of Evidence* saam met Madonna. In 1999 het die rol van ’n eksentrieke FBI-agent vertolk in *The Boondock Saints* en in 2000 was hy in *American Psycho* en *Shadow of the Vampire*, waarvoor hy sy tweede Oscar-benoeming gekry het. in 2014 was hy Peter van Houten in die rolprentweergawe van *The Fault in Our Stars*.

Sy ander prente sluit in *The Last Temptation of Christ* (1988) en *The English Patient* (1996).
***Artificial Intelligence: A Modern Approach*** (**AIMA**) (Afrikaans: Kunsmatige intelligensie: 'n moderne benadering) is 'n universiteitshandboek oor kunsmatige intelligensie, geskryf deur Stuart J. Russell en Peter Norvig. Dit is die eerste keer in 1995 gepubliseer en die vierde uitgawe van die boek is op 28 April 2020 vrygestel. Dit word in meer as 1400 universiteite wêreldwyd gebruik en is "die gewildste kunsmatige intelligensie-handboek ter wêreld" genoem.  Dit word beskou as die standaardteks op die gebied van kunsmatige intelligensie. Die boek is bedoel vir 'n voorgraadse gehoor, maar kan ook gebruik word vir nagraadse vlakstudies met die voorstel om sommige van die primêre bronne by te voeg wat in die uitgebreide bibliografie gelys word. Programme in die boek word in pseudo-kode aangebied met implementerings in Java, Python, Lisp, JavaScript en Scala wat aanlyn beskikbaar is. Daar is ook nie-ondersteunde implementerings in Prolog, C++, C# en verskeie ander tale.

Uitgawes
--------

* 1ste 1995, rooi omslag
* 2de 2003, groen omslag
* 3de 2009, blou buiteblad
* 4de 2020, pers omslag